wickkiey/tamil-wikipedia-markdown huggingface dataset:
# மாளவிகா ஹரிதா


**மாளவிகா ஹரிதா**, இந்தியாவின் பெங்களூரூவைச் சேர்ந்த பெண் வணிக நிர்வாகியாவார். விளம்பரம் மற்றும் தகவல் தொடர்பு நிறுவனமான சாட்சி & சாட்சி ஃபோகசின் முன்னாள் தலைமை நிர்வாக அதிகாரியாக பணியாற்றியுள்ள இவர், தற்போது பிராண்ட் சர்க்கிள் என்ற நிறுவனத்தை தொடங்கி அதற்கு தலைமையேற்று நடத்தி வருகிறார். மாளவிகா, பெங்களூரு விளம்பர சங்கத்தின் தலைவராகவும் இருந்து வருகிறார்.  

## ஆரம்ப வாழ்க்கை மற்றும் கல்வி
1978 ஆம் ஆண்டில் பெங்களூர்ப் பல்கலைக்கழகத்தில் தனது இளங்கலை படிப்பை முடித்துள்ள மாளவிகா, சம்பத் குமரன் & கோ என்ற நிறுவனத்தில் 1978 - 1979 ஆண்டுகளில், தனது தொழில் வாழ்க்கையை கணக்கு பதிவாளராகத் தொடங்கியுள்ளார். தொடர்ந்து 1982 ஆம் ஆண்டு இந்திய மேலாண்மை நிறுவனம் பெங்களூருவில் தனது சந்தைப்படுத்தல் மற்றும் நிதித்துறையில் நிபுணத்துவம் பெற்ற முகாமைத்துவத்தில் முதுகலை பட்டய படிப்பை முடித்துள்ளார், பின்னர் தனது பணிகளில் முழுமூச்சாக இயங்கி வந்த இவர், 2018 மற்றும் 2019 ஆண்டுகளில் அமெரிக்காவில் உள்ள கொலம்பியா வணிகப்பயிற்சி பள்ளியில், இணையவழி சந்தைப்படுத்துதல் பட்டய படிப்பை முடித்து வாடிக்கையாளர் ஈடுபாடு, சமூக ஊடகம், திட்டமிடல் மற்றும் பகுப்பாய்வு போன்றவைகளில் கவனம் செலுத்தியுள்ளார். மேலும் இந்திய மேலாண்மை நிறுவனம் பெங்களூருவில் கற்பித்தல் முறைகளில் நிர்வாகக் கல்வித் திட்டம் என்பதிலும் பட்டம் பெற்றுள்ளார்.  

## தொழில்
இந்திய மேலாண்மை நிறுவனம் பெங்களூருவில் கணக்கியல் பயிற்சி மற்றும் முதுகலை வணிக மேலாண்மை படித்த பிறகு மாளவிகா, பெங்களூர் எச்எம்டி கடிகார நிறுவனத்தில் பணியில் சேர்ந்துள்ளார். பின்னர் முத்ரா கம்யூனிகேஷன்ஸ் நிறுவனத்தில் பணிபுரிந்த பிறகு, 1993 ஆம் ஆண்டில் சாட்சி நிறுவனத்தில் சேருவதற்கு முன்பு அவர் தனது சொந்த உள்துறை வடிவமைப்பு மற்றும் பொதி நிறுவனத்தை நடத்தியுள்ளார். மாளவிகா லண்டன், நியூசிலாந்து மற்றும் சிங்கப்பூரில் உள்ள சாட்சி & சாட்சி அலுவலகங்களில் சிறிதுகாலம் பயிற்சி பெற்றுள்ளார். மேலும் இந்தியாவில் உள்ள பல்வேறு முதுகலை மேலாண்மை மற்றும் தகவல் தொடர்பு நிறுவனங்களில் விளம்பரம் மற்றும் வர்த்தக குறியீடு மேலாண்மை போன்றவைகளை கற்பித்து வருகிறார்.  

## விருதுகளும் கௌரவங்களும்
இந்திய மேலாண்மை நிறுவனம், பெங்களூர் வழங்கும் சிறப்புமிக்க முன்னாள் மாணவர் விருதைப் பெற்ற முதல் பெண் மாளவிகா ஆவார். உலகமயமாக்கல் குறித்த லண்டன் ஸ்கூல் ஆஃப் எகனாமிக்ஸில் லார்ட் மேகநாத் தேசாய் கீழ் சிறப்பு திட்டத்திற்காக பிரித்தானிய அரசாங்கத்தால் தேர்ந்தெடுக்கப்பட்ட முதல் குருகுல வகைப்பாட்டு அறிஞர்களில் இவரும் ஒருவர். ஐஐஎம்பியில் நிறுவன தின விரிவுரையை வழங்கிய முதல் பெண்மணி என்ற பெருமையையும் மாளவிகா பெற்றுள்ளார்.
# வினிதா பாலி



**வினிதா பாலி,** 1955 ஆம் ஆண்டு இந்தியாவின் பெங்களூருவில் பிறந்த இவர், பிரிட்டானியா தொழில் நிறுவனங்களின் நிர்வாக இயக்குநராக பணிபுரிந்த பெண் தொழிலதிபராவார்.  

## கல்வி
1975 ஆம் ஆண்டில், டெல்லி பல்கலைக்கழகத்தில் பெண்களுக்கான சீமாட்டி சிறீ ராம் கல்லூரியில் பொருளாதாரத்தில் இளங்கலை<nowiki/>ப் பட்டம் பெற்றுள்ளார். பின்னர் ஜம்னாலால் பஜாஜ் மேலாண்மை ஆய்வு நிறுவனத்தில் முதுகலை வணிக மேலாண்மை பட்டமும் பெற்றுள்ளார். அமெரிக்காவில் உள்ள மிச்சிகன் மாநில பல்கலைக்கழகத்தில் கல்வி உதவித்தொகை பெற்று பயின்றுள்ளார். ஐக்கிய நாடுகளின் தலைமையகத்தில் சிறிது காலம் பயிற்சியாளராக பணிபுரிந்துள்ளார்.  

## தொழில்
வோல்டாஸ் நிறுவனத்தில் முதன்முதலாக தனது வேலையைத் தொடங்கியுள்ள வினிதா, அங்கு குளிர்பான தொழிற்சின்னமான ரஸ்னாவை இந்தியா முழுவதும் அறிமுகப்படுத்துவதில் பணியாற்றினார். மேலும் கேட்பரி நிறுவனத்தின் இந்தியப் பிரிவில் பதினான்கு ஆண்டுகளாக பணியாற்றியுள்ளார்., இந்தியா<nowiki/>விலும் ஆப்பிரிக்காவிலும் அந்நிறுவனத்தின் வியாபாரச்சந்தைகளை விரிவுபடுத்தினார். 1994 ஆம் ஆண்டில், கோகோ கோலா வினிதாவை, அந்நிறுவனத்தின் சந்தைப்படுத்தல் இயக்குநராக நியமித்தது, பின்னர் லத்தீன் அமெரிக்காவின் சந்தைப்படுத்தல் துணைத் தலைவராக நியமிக்கப்பட்டார். அந்நிறுவனத்தில் பணிபுரிந்த ஒன்பது ஆண்டுகளில், கார்ப்பரேட் வியூக குழுவின் துணைத் தலைவராகவும் பணியாற்றியுள்ளார். அவர் 2003 ஆம் ஆண்டில் கோகோ கோலா நிறுவனத்தை விட்டு வெளியேறி, ஜிமான் குழுமத்தின் அட்லாண்டா பணியிடத்தில் முதன்மை மற்றும் வணிக உத்தியின் தலைவராக பணிபுரிந்துள்ளார்.  

2005 ஆம் ஆண்டில் ஜிமான் குழுமத்தின் இருந்து விலகி, இந்திய உணவு நிறுவனமான பிரிட்டானியா நிறுவனத்தில் நிர்வாக இயக்குநராக இணைந்துள்ளார். 2016 ஆம் ஆண்டில் அதன் தலைமை நிர்வாக அதிகாரியாக பதவியேற்றுள்ளார். அவரது வழிகாட்டுதலின் கீழ், பிரிட்டானியாவின் வருவாய் மூன்று மடங்கு அதிகரித்து $841 மில்லியனாக இருந்தது குறிப்பிடத்தக்கது. அதே ஆண்டில், அவர் பிரிட்டானியா ஊட்டச்சத்து அறக்கட்டளையை நிறுவி, அதன்மூலம் இந்திய பள்ளி மாணவர்களுக்கு வலுவூட்டப்பட்ட பிஸ்கட்களை விநியோகிப்பதன் மூலம் குழந்தைகளின் ஊட்டச்சத்து குறைபாட்டை எதிர்த்துப் போராட உதவியுள்ளார். இந்த அறக்கட்டளையின் வழியாக அவர் செய்த பணிக்காக கார்ப்பரேட் சமூகப் பொறுப்பு விருதையம் வென்றுள்ளார்.. 2011 ஆம் ஆண்டில், ஃபோர்ப்ஸ் தனது பத்திரிகையில் "ஆசியாவின் ஐம்பது சக்தி வாய்ந்த வணிகப் பெண்கள்" பட்டியலில் வினிதாவின் பெயரையும் சேர்த்திருந்தது. மேம்படுத்தப்பட்ட ஊட்டச்சத்துக்கான உலகளாவிய கூட்டணியின் (GAIN) இயக்குநர்கள் குழுவின் தலைவராகவும் வினிதா இருந்து வருகிறார்.
# ஹினா ஷா

பரிசளிப்பு விழாவில் ஹினா ஷா]]  

**ஹினா ஷா**, இந்தியாவின் குஜராத்தைச் சேர்ந்த தொழில்முனைவோரும் வணிக நிறுவன தலைவருமாவார். இவர், 1986 ஆம் ஆண்டு அகமதாபாத்தில் நிறுவப்பட்ட, தொழில்முனைவு மற்றும் தொழில் மேம்பாட்டுக்கான சர்வதேச மையம் என்ற இலாப நோக்கற்ற தன்னார்வ அமைப்பின் நிறுவனரும் இயக்குநருமாவார். இவரின் தொழில் முனைவோருக்கான அமைப்பின் சேவைக்காகவும், பொருளாதார வளர்ச்சிக்கான பங்களிப்பிற்காகவும் அப்போதைய இந்தியக் குடியரசுத் தலைவரான பிரதிபா பாட்டில் அவர்களால் வழங்கப்பட்ட நாரி சக்தி விருது , பாரத் ஜோதி விருது, டைட்டன் பி மோர் லெஜண்ட் பட்டம் மற்றும் சிறந்த திட்ட மேலாண்மை நிறுவனத்திற்கான விருது போன்றவைகளை பெற்றுள்ளார்.  

## பெண்களுக்கான அதிகாரம்
1976 ஆம் ஆண்டு பிளாஸ்டிக் பொதி கட்டுதல் துறையில் தனது வாழ்க்கையைத் தொடங்கியுள்ளார்.  
விதவைகளுடனான சந்திப்பில் ஹினா ஷா]]  
1986 ஆம் ஆண்டில், தொழில்முனைவு மற்றும் தொழில் வளர்ச்சிக்கான சர்வதேச மையத்தைத் தொடங்யுள்ளார். ஷாவின் "பெண்களுக்கான தொழில்முனைவோர் மேம்பாட்டுத் திட்டம்", குஜராத்தைச் சேர்ந்தஇருபத்தைந்து பெண்களுடன் தொடங்கப்பட்டது, அவர்களில் பதினாறு பெண்கள் பாரம்பரியமற்ற வணிக நிறுவனங்களை நிறுவியுள்ளனர். 2011 ஆம் ஆண்டு வரையில் அந்நிறுவனங்கள் இயங்கிக்கொண்டுதான் இருந்தன. வணிகத்தில் இருந்தன. மேலும் இந்த மையம் உலகெங்கிலும் சிறு, குறு தொழில் துறையில் விரிவாக பெண்களுக்காக செயல்பட்டு வருகிறது, பாலின பிரச்சினைகளில் கூர்மையாக கவனம் செலுத்துவதன் மூலம் அப்பெண்களின் முயற்சிகளை உறுதிப்படுத்தியுள்ளது, மேலும் உற்பத்தி வளங்கள் மற்றும் வசதிகளில் தொழில்முனைவோரின் அணுகல் / கட்டுப்பாட்டை அதிகரிக்க முயற்சித்து வருகிறது.  

பங்களாதேஷ், லெசோதோ, போட்ஸ்வானா, கேமரூன், மலேசியா, பிலிப்பைன்ஸ், ஜோர்டான், இலங்கை, கயானா, ஐவரி கோஸ்ட் மற்றும் செயின்ட் கிட்ஸ் மற்றும் ஜாம்பியா நாடுகளில், பெண்களின் பொருளாதார அதிகாரமளிக்கும் உத்திகளைத் தொடங்குவதற்கும் நிறுவனமயமாக்குவதற்கும் தேவையான பல்வேறு திட்டங்களை வகுக்கவும், செயல்படுத்தவும், ஷா முக்கியப் பங்கு வகித்துள்ளார்.
# இன்ஜில்



**இன்ஜில்** இயேசுவின் (ஈசா) நற்செய்தியின் அரபுப் மொழி பெயர் ஆகும். இந்த *இன்ஜில்* இறைவனால் வெளிப்படுத்தப்பட்ட நான்கு இஸ்லாமிய புனித நூல்களில் ஒன்றாக குர்ஆனால் விவரிக்கப்படுகிறது, மற்றவை சபூர் (திருப்பாடல்கள்), தவ்ராத் ( தோரா ) மற்றும் குர்ஆன் ஆகும். *இன்ஜில்* என்ற வார்த்தை குர்ஆன், *ஹதீஸ்* மற்றும் முஸ்லீம்களின் ஆரம்பகால ஆவணங்களிலும் பயன்படுத்தப்படுகிறது, இது ஈஸா நபிக்கு அல்லாஹ்வால் குடுக்கப்பட்டா நூல் என்று முஸ்லீம்களில் நம்பப்படுகிறது.  

இஸ்லாமிய நூல்களில் காணப்படும் *இன்ஜில் (إنجيل)* என்ற அரபு சொல், இது சிரியாக் அராமிக் சொலனா *அவங்கலீயோன்* awongaleeyoon (ܐܘܢܓܠܝܘܢ) *பேஷிட்டா* என்ற (விவிலியத்தின் சிரியாக் மொழிபெயர்ப்பு) இல் காணப்படுகிறது,  

அடுத்தது கிரேக்க வார்த்தையான euangelion (Εὐαγγέλιον) வந்தது. கிரேக்க புதிய ஏற்பாட்டில், அதன் பொருள் "நல்ல செய்தி" (கிரேக்க வார்த்தையான"Εὐαγγέλιον", பண்டைய ஆங்கிலத்தில் "gōdspel", என்று மாற்றியாத்து  

## நற்செய்தி பற்றி கூறும் திருக்குர்ஆன்
இன்ஜில் (நற்செய்தி) பற்றி கூறும் திருக்குர்ஆன் வசனங்கள்.
# வர்சா சில்பா


**வர்சா சில்பா** (*Varsha Shilpa*) என்பவர்கள் தோ தூனி சார் (2010), இஷாக்ஜாதே (2012), ஷுத் தேசி ரொமான்ஸ் (2013), தாவத்-இ-இஷ்க் (2014) போன்ற படங்களுக்கு ஆடை அலங்காரம் வடிவமைத்த இந்திய ஆடை வடிவமைப்பாளர்களில் ஒரு இணையினர். தோ தூனி சார் படத்திற்காகச் சிறந்த ஆடை வடிவமைப்பிற்கான பிலிம்பேர் விருதைப் இவர்கள் பெற்றனர். வயதான தம்பதிகளான ரிசி கபூர் மற்றும் நீது சிங் ஆகியோருக்கான இவர்களின் ஆடை வடிவமைப்பு சிறப்புப் பாராட்டைப் பெற்றது. பின்னர் இவர்கள் நடிகர் சுசாந்த் சிங் ராஜ்புத், பரினீதி சோப்ரா மற்றும் அறிமுக நடிகை வாணி கபூர் ஆகியோருக்காக *ஷுத் தேசி ரொமான்ஸ்* (2013) திரைப்படத்தில் ஆடை வடிவமைத்தனர். பரினீதி சோப்ரா அவர்களின் வழக்கமான ஆடை வடிவமைப்பாளரான இவர்கள் இஷாக்ஜாதே மற்றும் தாவத்-இ-இஷ்க் திரைப்படங்களிலும் இவருக்காக வடிவமைத்துள்ளனர்.  

## அழகு நயப்புக் காட்சி
நடிகை ஹுமா குரேஷி, 29 திசம்பர் 2017 அன்று நடைபெற்ற குளிர்கால அழகு நயப்புக் காட்சியில் வடிவமைப்பாளர் ஜோடியான வர்ஷா வாத்வாவால் வடிவமைக்கப்பட்ட நள்ளிரவு நீல நிற உடைத் தொகுப்பினை அணிந்திருந்தார்.  

## திரைப்படவியல்

- தி லாஸ்ட் லியர் (2007)
- க்ராஸி 4 (2008)
- தோ தூனி சார் (2010)
- இஷாக்ஸாதே (2012)
- சுத் தேசி காதல் (2013)
- தாவத்-இ-இஷ்க் (2014)

## விருதுகள்
| 2011 | சிறந்த ஆடை வடிவமைப்பிற்கான பிலிம்பேர் விருது | தூனி சார் செய் |
| --- | --- | --- |
| 2014 | சிறந்த ஆடை வடிவமைப்பிற்கான பிலிம்பேர் விருது | சுத் தேசி காதல் |
| 2014 | சிறந்த ஆடை வடிவமைப்பிற்கான திரை வாராந்திர விருது | சுத் தேசி காதல் |
# பத்மா யாஞ்சன்

இருந்து நாரி சக்தி விருது பெறுகிறார்]]  
**பத்மா யாஞ்சன்** (*Padma Yangchan*) என்பவர் லடாக்கை சேர்ந்த ஒரு இந்தியத் தொழிலதிபர். இவர் ஆடை வடிவமைப்பாளராகப் பயிற்சி பெற்றார். பத்மா நம்சா உயர்தர உடையலங்காரம் மற்றும் நம்சா டைனிங்கின் உரிமையாளராக உள்ளார். மேலும் லடாக்கின் உள்நாட்டுக் கலை மற்றும் கைவினைப்பொருட்கள் மற்றும் உணவுக்குப் புத்துயிர் அளிப்பதில் பெயர் பெற்றவர். இவரது சாதனைகளைப் பாராட்டி நாரி சக்தி விருது வழங்கப்பட்டது.  

## தொழில்
பத்மா யாஞ்சன் 1991-ல் இந்தியாவின் வட பகுதியான லடாக்கில் பிறந்தார். இவர் சீமாட்டி சிறீ ராம் கல்லூரியில் தனது பட்டப்படிப்பை முடித்தார். தில்லி மற்றும் இலண்டனில் ஆடை வடிவமைப்பு படிப்பை முடித்தார். லடாக்கிற்குத் திரும்புவதற்கு முன், தில்லி, லண்டன் மற்றும் மும்பையில் உள்ள புகழ்பெற்ற பத்திரிகைகளில் பணிபுரிந்தார். இவரது வணிக கூட்டாளியான ஜிக்மெட் டிஸ்கெட் உடன், யாங்சான் 2016-ல் நாம்சா கோட்யூர் என்ற ஆடை நிறுவனத்தை நிறுவினார். இது பாரம்பரிய உள்ளூர் ஜவுளிகளான பஷ்மினா மற்றும் செம்மறி ஆடு (லடாக்கி: நம்பு), (லடாக்கி: குளு) யாக் மற்றும் ஒட்டகம் போன்ற கைவினை மேற்சட்டைகள் மற்றும் தொப்பிகளை உருவாக்கப் பயன்படுத்துகிறது. வெங்காயம், சூரியகாந்தி மற்றும் ரோஜாக்களைப் பயன்படுத்தி இந்நிறுவனம் சொந்தமாக ஆடைக்கான நிறங்களைத் தயாரிக்கிறது.  

2019-ல் இலண்டன் அழகு நய வாரத்தில் இந்த ஆடைகள் காட்சிப்படுத்தப்பட்டன. அனைத்துலக பெண்கள் நாளான 2022 அன்று, இவரது சாதனைகளைப் பாராட்டி குடியரசுத் தலைவர் ராம் நாத் கோவிந்த் நாரி சக்தி விருது வழங்கினார்.
# பிராக்சினஸ்


இவற்றின் இலைகள் எதிரடுக்கில் (அரிதாக மூன்று வட்ட அமைவு ) உள்ளன. மேலும் பெரும்பாலான இனங்கள் ஓலை வடிவ இலைகளோடு, எழு சிற்றிலைகள் கொண்டுள்ளன. இவற்றின் விதைகள் "இறகுள்ள விதைகள்" என அழைக்கபடுகின்றன. இதன் கனிகள் சமாரா எனப்படும் ஒரு வகை ஆகும்.  

## சொற்பிறப்பியல்
இந்த மரங்களின் பொதுவான ஆங்கிலப் பெயர், "ash" ஆகும். இது பழைய ஆங்கில *æsc* க்கு முந்தைய பெயராகும். இது மரத்திற்கான புரோட்டோ-இந்தோ-ஐரோப்பியனுடன் தொடர்புடையது. அதே சமயம் இந்தப் பொதுவான பெயர் இலத்தீன் மொழியில் பிர்ச் மரத்திற்கான சொல்லிலிருந்து உருவானது. இரண்டு சொற்களும் அந்தந்த மொழிகளில் " ஈட்டி " என்று பொருள்பட பயன்படுத்தப்படுகின்றன. ஏனெனில் இந்த மரமானது ஈட்டிக் கம்புகளை செய்ய ஏற்றதாக உள்ளது.
# சந்தியா தார்


**சந்தியா தார்** (*Sandhya Dhar*)(பிறப்பு 1980) என்பவர் இந்திய ஊனமுற்றோர் உரிமை இயக்க ஆர்வலர். சிறுவயதிலேயே பெருமூளை வாதம் நோயால் பாதிக்கப்பட்டு சக்கர நாற்காலியைப் பயன்படுத்துபவர். மாற்றுத்திறனாளிகளுக்கு ஆதரவாக 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். தார் 2020-ல் நாரி சக்தி விருது பெற்றார்.  

## தொழில்
சந்தியா தார் 1980ஆம் ஆண்டின் தொடக்கத்தில் ஜம்மு மற்றும் காஷ்மீரின் கோடைக்கால தலைநகரான ஸ்ரீநகரில் பிறந்தார். சில மாதங்களில் இவருக்குக் காய்ச்சல் ஏற்பட்டது. இது பக்கவாதத்திற்கு வழிவகுத்தது மற்றும் இவருக்குப் பெருமூளை வாதம் இருப்பது கண்டறியப்பட்டது. இவருடைய பெற்றோர்கள் இவரைக் கவனிப்பதில் முன்னுரிமை அளித்தனர். மேலும் இவர் இரண்டு ஆண்டுகளாக புது தில்லியில் உள்ள தீன்தயாள் உபாத்யாயா உடல் ஊனமுற்றோருக்கான நிறுவனத்திற்கு அனுப்பப்பட்டார். ஐந்து வயதில், இவர் உள்ளூர் பள்ளிக்குச் சென்றார். பின்னர் இவரது குடும்பம் ஜம்முவுக்கு குடிபெயர்ந்தது. இங்குப் பராமரிப்பு வசதிகள் சிறப்பாக இருந்தன. இவர் ஆதர்ஷ் ஷிக்ஷா நிகேதன் பள்ளியிலும் பின்னர் எம். தாசு பள்ளியிலும் பயின்றார்.  

தார் சக்கர நாற்காலியைப் பயன்படுத்துபவர். இவர் ஒரு ஊனமுற்றோர் உரிமை இயக்க ஆர்வலரானார். 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். இது ஊனமுற்றவர்களை ஆதரிக்கிறது மற்றும் ஊனமுற்ற ஆசிரியர்களால் கற்பிக்கப்படும் பாடங்களை வழங்குகிறது. 2022-ல், இந்த அமைப்பு 400க்கும் மேற்பட்ட ஊனமுற்ற குழந்தைகளுக்கு ஆதரவளித்தது.  

## விருது
2022ஆம் ஆண்டில், குடியரசுத் தலைவர் ராம்நாத் கோவிந்திடம் இருந்து 2020ஆம் ஆண்டிற்கான நாரி சக்தி விருதைப் பெற்றார்.  

## தேர்ந்தெடுக்கப்பட்ட படைப்புகள்

- 
-
# நிவ்ருதி ராய்

**நிவ்ருதி ராய்** (*Nivruti Rai*)(பிறப்பு 1969 ) என்பவர் இன்டெல் இந்தியாவின் தலைவர் மற்றும் இன்டெல் வார்ப்பாலை சேவைகளின் துணைத் தலைவர் ஆவார். இவர் நாரி சக்தி விருது பெற்றுள்ளார்.  

## தொழில்
நிவ்ருதி ராய் 1969ஆம் ஆண்டு இந்தியாவின் உத்தரப் பிரதேச மாநிலத்தின் கோரக்பூரில் பிறந்தார். இவர் லக்னோ பல்கலைக்கழகத்தில் இளங்கலை பட்டம் பெற்றுள்ளார்.  

2022 வரை, இவர் இன்டெல் இந்தியாவின் தலைவராகவும், இன்டெல் வார்ப்பாலை சேவயின் துணைத் தலைவராகவும் இருந்தார். இக்காலத்தில் 7,000 பள்ளிகளில் 150,000 மாணவர்களுக்குப் பயிற்சி அளித்தார். டாட்டா தொழில்நுட்ப நிறுவனத்தின் இயக்குநர் குழுவிலும் சேர்ந்தார்.  

அனைத்துலக பெண்கள் நாளான 2022 அன்று, ராய் குடியரசுத் தலைவர் ராம்நாத் கோவிந்திடமிருந்து நாரி சக்தி விருதை, கர்நாடகாவைச் சேர்ந்த ஷோபா காஸ்தி உட்பட 28 பெண்களுடன் பெற்றார். கிராமப்புற அகன்ற அலை இணைய இணைப்பு மற்றும் குறைக்கடத்தி சில்லுகளில் புதுமைகளை மேம்படுத்துவதில் இவர் செய்த பணிக்காக அங்கீகரிக்கப்பட்டார்.
# சக்கி தாமசு


**சக்கி எல்சா** (*Sakhi Thomas*) என்பவர் இந்திய ஆடைகலன் வடிவமைப்பாளர் அல்லது ஆடை வடிவமைப்பாளர் ஆவார்.  

## இளமை
சகி தனது பள்ளிப் படிப்பை சர்வோதயா பள்ளியிலும், பல்கலைக்கழகத்திற்கு முந்தைய படிப்பினை மார் இவானியோசு கல்லூரியிலும் முடித்தார். மேலும் வணிகவியலில் இளங்கலைப் பட்டம் பெற்றார்.  

சகி 2004ஆம் ஆண்டில் தனது ஆர்வம் காரணமாக பின்னலாடை வடிவமைப்பு மற்றும் தொழில்நுட்பத்தில் தேசிய உடையலங்கார தொழில்நுட்பக் கல்லூரியில் தனது இரண்டு ஆண்டு முதுகலைப் படிப்பை முடித்தார்.  

இவருடைய தொகுப்பு *'தி பிராக்ரன்ஸ் ஆப் எ ட்ரீம்*<nowiki/>' (மெஹக்-இ-க்வாப்) என்று 2004ஆம் ஆண்டு தேசிய உடையலங்கார தொழில்நுட்பக் கல்லூரியில் நடைபெற்ற நிட்வேர் வடிவமைப்பு கண்காட்சியில் காட்சிப்படுத்தப்பட்டது.  

## தொழில்
சகி மோகன்லால், பிரகாஷ் ராஜ், மனிஷா கொய்ராலா, நயன்தாரா, திரிசா, திலீப், சிறீனிவாசன், நிவின் பாலி, துல்கர் சல்மான், பகத் பாசில், குஞ்சாக்கோ போபன், ஆசிப் அலி, சுராஜ் வெஞ்சரமூடு, மஞ்சு மேனன், பிஜூ மேனன், ஜோ வோன் உன்னி முகுந்தன், பிரதாப் கே போத்தன், கே. பி. ஏ. சி. இலலிதா, சித்திக், சைஜு குருப், அஜு வர்கீஸ், சுஹாசினி மணிரத்னம், சமீரா ரெட்டி, சம்விருதா சுனில், மம்தா மோகன்தாஸ், நித்யா மேனன், சுவேதா மேனன், மற்றும் ஆன் ஆகஸ்ட் மேனன் உள்ளிட்ட முன்னணி நடிகர்களுக்கு ஆடைகளை வடிவமைத்துள்ளார்.  

## திரைப்படவியல்

### ஆடை வடிவமைப்பாளராக
| 2009 | *கேரளா கஃபே - இனிய சீசன்* | மலையாளம் | ஷ்யாமபிரசாத் |  |
| --- | --- | --- | --- | --- |
| 2010 | *ஒரு நாள் வரும்* | மலையாளம் | டி.கே.ராஜீவ் குமார் |  |
| 2010 | *எலெக்ட்ரா* | மலையாளம் | ஷ்யாமபிரசாத் |  |
| 2011 | *வயலின்* | மலையாளம் | சிபி மலையில் |  |
| 2012 | *இரண்டாவது காட்சி* | மலையாளம் | ஸ்ரீநாத் ராஜேந்திரன் |  |
| 2012 | *தல்சமயம் ஒரு பெண்குட்டி* | மலையாளம் | டி.கே.ராஜீவ் குமார் |  |
| 2012 | *அரிகே* | மலையாளம் | ஷ்யாமபிரசாத் |  |
| 2013 | *3 புள்ளிகள்* | மலையாளம் | சுகீத் |  |
| 2013 | *முதலை காதல் கதை* | மலையாளம் | அனூப் ரமேஷ் |  |
| 2013 | *கலைஞர்* | மலையாளம் | ஷ்யாமபிரசாத் |  |
| 2013 | *அம்மா அப்பா* | மலையாளம் | ரேவதி எஸ் வர்மா |  |
| 2014 | *ஜான் பால் வாத்தில் துறக்குன்னு* | மலையாளம் | சந்திரஹாசன் |  |
| 2014 | *வெள்ளிமூங்கா* | மலையாளம் | ஜிபு ஜேக்கப் |  |
| 2015 | *கேஎல் 10 பாத்து* | மலையாளம் | முஹ்சின் பராரி |  |
| 2015 | *கலியச்சன்* | மலையாளம் | பாரூக் அப்துல் ரஹிமான் |  |
| 2015 | *உப்பு மா மரம்* | மலையாளம் | ராஜேஷ் நாயர் |  |
| 2016 | *கட்டப்பனையிலே ரித்விக் ரோஷன்* | மலையாளம் | நாதிர்ஷா |  |
| 2017 | *ஹாய் ஜூட்* | மலையாளம் | ஷ்யாமபிரசாத் |  |
| 2018 | வள்ளிக்குடிலில் வெள்ளக்காரன் | மலையாளம் | டக்லஸ் ஆல்ஃபிரட் |  |
| 2020 | கேசு ஈ வீடிண்டே நாதன் | மலையாளம் | நாதிர்ஷா |  |
| 2020 | தட்டாசேரிகூட்டம் | மலையாளம் | அனூப் | } |

### பாடலாசிரியராக
| 2020 | தட்டாசேரிகூட்டம் | மலையாளம் | அனூப் | } |
| --- | --- | --- | --- | --- |

## விருதுகள்

; கேரள மாநில திரைப்பட விருது  

- சிறந்த ஆடை வடிவமைப்பாளருக்கான 2017 கேரள மாநில திரைப்பட விருது - ஹே ஜூட்
# ஜோதையா பாய் பைகா


**ஜோதையா பாய் பைகா** (*Jodhaiya Bai Baiga*, (1937 / 1938 – 15 திசம்பர் 2024) என்பவர் இந்தியாவின் மென்கலை கலைஞர் ஆவார். பைகா வம்சத்தினை சார்ந்த இவர், மத்தியப் பிரதேசத்தில் உமரியா மாவட்டத்தில் உள்ள லோர்கா கிராமத்தைச் சேர்ந்தவர். இவருக்கு இரண்டு மகன்கள் மற்றும் ஒரு மகள் என மூன்று குழந்தைகள் உள்ளனர். இவரது கலைநயம் கோண்டு சமூக ஜங்கர் சிங் ஷியாமுடன் ஒப்பிடப்பட்டது. ஓவியம் தீட்ட பயன்படும் துணி மற்றும் காகிதத்தில் ஓவியம் வரைந்த இவர், இப்போது களிமண், உலோகம் மற்றும் மரம் போன்ற பிற ஊடகங்களைப் பயன்படுத்துகிறார். இவர் வர்ணம் பூசுகிற முகமூடிகளை இவருடைய பேரன் செய்கிறான். இலுப்பை மரம் போன்ற உள்ளூர் பைகா உருவங்களால் இவள் ஈர்க்கப்பட்டாள். போபால், தில்லி, மிலன் மற்றும் பாரிஸ் ஆகிய இடங்களில் இவரது ஓவியங்கள் காட்சிக்கு வைக்கப்பட்டன.
# ஆஸ்ட்டர்


**ஆஸ்ட்டர்** (*Aster (genus*) என்பது சூரியகாந்தி குடும்பத்தில் உள்ள பல்லாண்டு பூக்கும் தாவரங்களின் ஒரு பேரினமாகும். இந்தப் பேரினத்துக்கு உட்பட்ட தாவர இனங்களின் எண்ணிக்கை முன்பிருந்ததைவிட குறைக்கப்பட்டது. இப்போது இதில் சுமார் 170 இனங்கள் உள்ளன. அவற்றில் ஒன்றைத் தவிர மற்ற அனைத்தும் ஐரோவாசியாவில் மட்டுமே உள்ளன; *ஆஸ்ட்டரில்* இருந்த பல இனங்கள் இப்போது ஆஸ்டெரியா குலத்தின் பிற வகைகளில் உள்ளன. *ஆஸ்டர் அமெல்லஸ்* என்பது ஆஸ்டெரேசி குடும்பம் மற்றும் பேரினத்தின் வகை இனமாகும்.  

*ஆஸ்ட்டர்* என்ற பெயரானது பண்டைய கிரேக்கச் சொல்லான என்பதிலிருந்து வந்தது ( *astḗr* ). இதன் பொருள் "விண்மீன்" என்பதாகும். இவற்றின் பூந்துணர் வடிவத்தைக் குறிப்பதாக இப்பெயர் உள்ளது. பல இனங்கள் மற்றும் பல்வேறு கலப்பினங்களோடு, கவர்ச்சிகரமானதாகவும், கண்கவர் பூக்களுள்ளதன் காரணமாக இவை தோட்டச் செடிகளாக பிரபலமாக வளர்க்கப்படுகின்றன. 'ஆஸ்டர்' இனங்கள் பல செதிலிறக்கை இனங்களின் குடம்பிகளுக்கு உணவுத் தாவரங்களாகப் பயன்படுத்தப்படுகின்றன. ஆஸ்ட்டர் அனைத்து கடினத்தன்மையான மண்டலங்களிலும் வளரக்கூடியன.  

## வரலாற்றில்
1918 ஆம் ஆண்டு அக்டோபர் 31 ஆம் நாள் அங்கேரிய புரட்சியின்போது, புடாபெசுட்டு போராட்டக்காரர்கள் இந்தப் பூவை அணிந்ததால் அது " ஆஸ்ட்டர் புரட்சி " என்று அறியப்பட்டது.
# சதுபதி பிரசன்ன சிறீ



**சதுபதி பிரசன்ன சிறீ** (*Sathupati Prasanna Sree*)(பிறப்பு 2 செப்டம்பர் 1964) என்பவர் இந்திய மொழியியலாளர் ஆவார்.  

## தொழில்
சிறீ ஆந்திரப் பல்கலைக் கழகத்தில் ஆங்கிலப் பேராசிரியராகவும், ஆய்வுக் குழுவின் தலைவராகவும் உள்ளார். சிறீ தனது வாழ்நாள் முழுவதும் சிறுபான்மை பழங்குடி மொழிகளைப் பாதுகாப்பதிலும், இந்தியாவிற்குள் பழங்குடி மொழிகளுக்கான புதிய எழுத்து முறைகளை உருவாக்குவதிலும் பணியாற்றியுள்ளார்.  

சிறீ குபியா, கோயா, லிங்குவா போர்ஜா, ஜடாபு, கோண்டா-டோரா, கடபா, கோலம், கோண்டி, லிங்குவா கோதியா, சவரா, குர்ரு, சுகாலி, லிங்குவா கவுடு, முகதோரா மற்றும் ராணா மொழிகள் ஆகியவற்றிற்கான எழுத்து முறைகளை உருவாக்கியுள்ளார். 2022ஆம் ஆண்டுஅனைத்துலக பெண்கள் நாளில் இந்தியக் குடியரசுத் தலைவர் ராம் நாத் கோவிந்த் இவருக்கு நாரி சக்தி விருது<nowiki/>வழங்கினார்.
# ஆஸ்ப் (பாம்பு)



**ஆஸ்ப்** (*Asp (snake*) என்பது " *ஆஸ்பிஸ்* " என்ற சொல்லின் நவீன ஆங்கிலமயமாக்கல் ஆகும். இது பழங்காலத்தில் நைல் பகுதியில் காணப்பட்ட பல நச்சுப் பாம்பு இனங்களில் ஏதேனும் ஒன்றைக் குறிப்பதாக உள்ளது. இந்த *ஆஸ்பிஸ்*, என்ற பெயரானது கிரேக்க மொழிச் சொல்லாகும். இதற்கு "வைப்பர்" என்று பொருள்படும். தற்போது உள்ள எகிப்திய நாகப்பாம்பே அக்காலத்தில் *ஆஸ்பிஸ்* என்று அழைக்கப்பட்டது என்று நம்பப்படுகிறது.  

## வரலாற்று முக்கியத்துவம்
எகிப்திய அரச குலத்தின் காலம் மற்றும் ரோமானிய எகிப்து முழுவதும், ஆஸ்ப் அரச சின்னமாக இருந்துள்ளது. எகிப்து, கிரேக்கம் ஆகிய பகுதிகளில், வழக்கமான மரணதண்டனை அளிப்பதற்கு பதில் கண்ணியமான மரணத்திற்கு தகுதியானவர்கள் என்று கருதப்பட்ட குற்றவாளிகளுக்கு மரணதண்டனை நிறைவேற்ற இதன் சக்திவாய்ந்த நஞ்சு பயன்படுத்தப்பட்டது.  

கிரேக்கத் தொன்மவியலில் உள்ள பெர்சியசின் சில கதைகளில், மெடூசாவைக் கொன்ற பிறகு, பாலிடெக்டெஸ் மன்னருக்கு அவளது தலையைக் கொண்டு செல்ல பாலிடெக்ஸ் பறக்கும் செருப்பைப் பயன்படுத்தினார். அவர் எகிப்தின் மேல் பறந்து கொண்டிருந்தபோது, அவளுடைய குருதியில் சில துளிகள் தரையில் விழுந்தன. அதிலிருந்து ஆஸ்ப்ஸ் மற்றும் ஆம்பிஸ்பேனாவை உருவாக்கியது.  

புளூட்டாக்கின் கூற்றுப்படி, எகிப்திய அரசி கிளியோபாற்றா, தற்கொலைக்குத் தயாராகிய காலத்தில், குற்றறவாளி என்று முடிவு செய்யப்பட்டவர்கள் மீது பல்வேறு கொடிய நச்சுக்களைச் சோதித்துபார்த்தாள். முடிவில் ஆஸ்பிசின் கடிதால் (ஆஸ்பிஸ் என்ற கிரேக்க சொல்லுக்குப் பொதுவாக டோலமிக் எகிப்தில் எகிப்திய நாகப்பாம்பு என்று பொருள்படும். ஐரோப்பிய ஆஸ்ப் அல்ல) துன்பமின்றி இறப்பதற்கான வழி என்றும்; அதன் நச்சு வலி இல்லாமல் தூக்கத்தையும் மரணத்தையும் கொண்டு வரும் என்பதை அறிந்தாள். இது ஒரு கொம்பு பாம்பு என்று சிலர் நம்புகிறார்கள். 2010 ஆம் ஆண்டில், ஜெர்மன் வரலாற்றாசிரியர் கிறிஸ்டோஃப் ஷேஃபர் மற்றும் நச்சுவியலாளர் டீட்ரிச் மெப்ஸ், இந்த நிகழ்வைப் பற்றிய விரிவான ஆய்வு செய்த பிறகு, கிளேயோபற்றா தற்கொலை செய்துகொள்ள நச்சு விலங்கிடம் கடி வாங்குவதற்குப் பதிலாக ஹெம்லாக், உல்ப்செபியம், ஓபியம் ஆகியவற்றின் கலவையை பயன்படுத்தினார் என்ற முடிவுக்கு வந்தனர்.  

ஆயினும்கூட, வில்லியம் சேக்சுபியரின் படைப்பினால் கிளியோபற்றாவின் தற்கொலையில் ஆஸ்பியின் பங்கு பிரிக்கமுடியாத வகையில் இணைக்கப்பட்டுள்ளது:  

<blockquote>  
With thy sharp teeth this knot intrinsicate  

Of life at once untie: poor venomous fool  

Be angry, and dispatch.  
:&mdash;Cleopatra, Act V, scene II  
:*அந்தோனியும் கிளியோபாத்ராவும்*  
</blockquote>  

*சேக்சுபியரின் நாடகமான ஒத்தெல்லோ*வின் காட்சி III இல் டெஸ்டெமோனா மீதான வெறுப்பை "ஆஸ்பிக்ஸ்' நாக்குகள்" நிறைந்ததாக ஓதெல்லோ குறிப்பிடுவது பிரபலமாக ஒப்பீடு ஆகும்.  

## பழ மரபுக் கதை
**ஹிப்னாலிஸ்** என்பது இடைக்கால பெஸ்டியரிகளில் விவரிக்கப்பட்ட ஒரு பழங்கால கற்பனை உயிரினமாகும் . பாதிக்கபட்டவர்களை தூக்கத்தில் கொல்லும் ஒரு வகை ஆஸ்ப் என்று இது விவரிக்கப்படுகிறது. "கிளியோபற்றா அதைத் தன் மீது (அவளது மார்பகங்களில்) வைத்துக்கொண்டாள், இதனால் தூக்கம் போல் மரணத்தை அடைந்தாள்."
# வனிதா ஜக்தியோ போரதே



**வனிதா ஜக்தியோ போரதே** (பிறப்பு 25 மே 1975) என்பவர்இந்தியப் பாதுகாவலர் மற்றும் வனவிலங்குப் பாதுகாப்பில் பணிபுரியும் சோயரே வான்சேரே பலநோக்கு அறக்கட்டளையின் நிறுவனர் ஆவார். இவர் பாம்புகளை மீட்பதில் நிபுணத்துவம் பெற்றவர். "இந்தியாவின் முதல் பெண் பாம்பு தோழி" என்று அங்கீகரிக்கப்பட்டார். போரதேவின் பாம்புகளைப் பாதுகாக்கும் முயற்சிகளைப் பாராட்டி இந்திய அரசு இவருக்கு நாரி சக்தி விருது வழங்கியது.  

## தனிப்பட்ட வாழ்க்கை
வனிதா ஜக்தியோ போரதே 25 மே 1975-ல் பிறந்தார். இவர் தனது கணவருடன் இந்தியாவின் மகாராட்டிரா மாநிலத்தில் உள்ள புல்தானாவில் வசித்து வருகிறார்.  

## பணி
உள்ளூர் சூழலில் தனது ஆர்வத்தைப் பகிர்ந்து கொண்ட நண்பர்களுடன், பண்ணையில் வளர்க்கப்பட்டதால், வனவிலங்குகளுடன் எளிதாக இருக்க போரதே கற்றுக்கொண்டார். இவர் பன்னிரண்டாம் வயதில் விசப் பாம்புகளைக் கடிக்காமல் பிடிக்க ஆரம்பித்தார். போரதே 50,000க்கும் மேற்பட்ட பாம்புகளை மீட்டு, கின்னஸ் உலக சாதனைகளில் இடம்பெற்றுள்ளார். மேலும் பாம்புகளைப் பற்றிய யதார்த்தமான தகவல்களை வழங்குவதன் மூலம் பாம்புகள் பற்றிய பயம் குறைக்கும் (ஓபிடியோபோபியாவை) நோக்கத்தைக் கொண்டிருந்தார்: இந்தியாவில் உள்ள பாம்புகளில் பத்துச் சதவிகிதம் மட்டுமே விடமானது. மேலும் ஒவ்வொரு மருத்துவமனையிலும் நச்சு எதிர்ப்பு மருந்துகள் இலவசமாகக் கிடைக்கின்றன. அனைத்துலகப் பெண்கள் நாளில் வழங்கப்படும் 2020ஆம் ஆண்டிற்கான நாரி சக்தி விருதினைத் குடியரசுத் தலைவர் ராம்நாத் கோவிந்திடம் இருந்து 2022 ஆம் விருதைப் பெற்றார். உள்நாட்டில் "பாம்பு பெண்" என்று அழைக்கப்படும் போரதே "இந்தியாவின் முதல் பெண் பாம்பு தோழி" என்றும் அங்கீகரிக்கப்பட்டுள்ளார்.
# வார்ப்புரு:Adjacent stations/doc/differences from S-line

<noinclude></noinclude>  

The output of is nearly identical to that of , but is used differently. Here are lists of comparable elements in the two templates.  
### Data
| Item |  |  |  |
| --- | --- | --- | --- |
| System name, title and icon | In | Subpage name, values of <code>["system title"]</code> and <code>["system icon"]</code> |  |
| Line name and title | In Template:*system* lines | Key beneath <code>["lines"]</code> and value of <code>["title"]</code> beneath the corresponding line |  |
| Branch/type name and title | In Template:*system* branches | Key beneath <code>["types"]</code> and value of <code>["title"]</code> beneath the corresponding type |  |
| Station format | In Template:*system* stations | Key–value pairs beneath <code>["station format"]</code> |  |
| Colour | In Template:*system* color | Value of <code>["color"]</code> beneath the corresponding line or type |  |
| Left terminus name | In Template:S-line/*system* /*line* | Value of <code>[" terminus"]</code> beneath the corresponding line |  |
| Right terminus name | In Template:S-line/*system* /*line* | Value of <code>[" terminus"]</code> beneath the corresponding line | } |

### Transclusion parameters
| <code>system</code> | <code>system</code> |  |
| --- | --- | --- |
| <code>line</code> | <code>line</code> |  |
| <code>previous</code>, <code>next</code> | <code></code>, <code></code> |  |
| <code>type</code>, <code>type2</code> | <code>to-</code>, <code>to-</code> |  |
| <code>to</code> (for both sides) |  |  |
| <code>note-row</code> |  |  |
| <code>note</code>, <code>notemid</code>, <code>note2</code> | <code>note-</code>, <code>note-mid</code>, <code>note-</code> |  |
| <code>header</code> |  |  |
| <code>oneway1</code>, <code>oneway2</code> | <code>oneway-</code>, <code>oneway-</code> |  |
| <code>rows1</code>, <code>hide1</code> |  |  |
| <code>rows2</code>, <code>hide2</code> |  |  |
| <code>rowsmid</code>, <code>hidemid</code> |  |  |
| <code>transfer</code> | <code>transfer</code> |  |
| <code>circular</code>, <code>circular1</code>, <code>circular2</code> |  |  |
| <code>round1</code>, <code>round2</code> | <code>reverse</code> (for both sides), <code>reverse-</code>, <code>reverse-</code> |  |
| <code>branch</code> | <code>type</code> |  |
| <code>state1</code>, <code>state2</code> |  |  |
| <code>through1</code>, <code>through2</code> | <code>through-</code>, <code>through-</code> | } |
# அனிதா பரத்வாஜ்


**அனிதா பரத்வாஜ்** (*Anita Bhardwaj*) என்பவர் இந்திய மலைபோன்ற உயர் நிலப்பகுதி மீட்பு மருத்துவர் ஆவார். இவர் சிக்ஸ் சிக்மா ஹை ஆல்டிட்யூட் மருத்துவ மீட்பு சேவையின் கூட்டு மருத்துவ இயக்குநராக உள்ளார். மேலும் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை பெற்றுள்ளார்.  

## வாழ்க்கை
அனிதா இந்தியாவின் சிக்ஸ் சிக்மா சுகாதார மருத்துவ மீட்பு சேவையமைப்பின் மருத்துவ இயக்குநராக உள்ளார். இந்த சேவையானது (மார்ச் 2018 நிலவரப்படி) உயரமான இடங்களில் 50,000 பேருக்கு மேல் உதவியது. சுமார் 24,000 அடி உயரத்தில் வாழும் 5,000க்கும் மேற்பட்ட பெண்கள் மற்றும் குழந்தைகளின் உயிரைக் காப்பாற்றியது.  

2014ஆம் ஆண்டில், யாத்திரிகர்களுக்கு இலவச மருத்துவ சேவை வழங்குவதற்காக இவர் மேற்கொண்ட பயணங்கள் உட்பட 2013 வட இந்திய வெள்ளம், நேபாள பூகம்பம் மற்றும் அமர்நாத் யாத்திரை தாக்குதல் போன்ற நிகழ்வுகளில் இவர் பலருடன் இணைந்து பணியாற்றியுள்ளார்.  

அனிதாவிற்கு நாரி சக்தி விருது குடியரசுத் தலைவர் இல்லத்தில் தர்பார் அரங்கில் இந்தியக் குடியரசுத் தலைவர் ராம் நாத் கோவிந்தால் அனைத்துலக பெண்கள் நாளன்று வழங்கப்பட்டது. இந்த விருது பெண்களுக்கான இந்தியாவின் உயரிய குடிமகள் விருதாகும்.  

## தனிப்பட்ட வாழ்க்கை
அனிதா மருத்துவர் பிரதீப் பரத்வாஜை மணந்தார்.
# வார்ப்புரு:Au/doc



This template displays the input text in the standard format for a taxon author following a taxon.  

## Usage
;Zoological code  
<pre>* *Helix aspersa* </pre>  
yields:  
- *Helix aspersa*
---
;Botanical code  
<pre>  
- *Schlumbergera truncata*
- *Tetraxylopteris*
</pre>  
yields:  
- *Schlumbergera truncata*
- *Tetraxylopteris*
Dates should not normally be included for botanical names.  

<includeonly></includeonly>
# குடச்சி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2008 | சாமா பீமா கடகே | இந்திய தேசிய காங்கிரஸ் |  |
| 2013 | பி. ராஜீவ் | படவர சிராமிக்கர ரைத்தர காங்கிரஸ் |  |
| 2018 | பாரதிய ஜனதா கட்சி |  |  |
| 2023 | மகேந்திர கல்லப்ப தம்மனவர் | இந்திய தேசிய காங்கிரஸ் | } |
# இராயபாகா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | சம்பத்ராவ் பிரதான்ஜி தல்வால்கர் | பட்டியல் வகுப்பினர் கூட்டமைப்பு |
| வசந்த்ராவ் லக்ககௌடா பாட்டீல் | சுயேச்சை |  |
| 1962 | பாலு சித்ராய சௌதாகர் | இந்திய தேசிய காங்கிரஸ் |
| 1967 | வசந்த்ராவ் லக்ககௌடா பாட்டீல் |  |
| 1972 |  |  |
| 1978 | நதோனி ராம சித்லிங் | ஜனதா கட்சி |
| 1983 | சிரவண சத்யப்பா காம்ளே |  |
| 1985 | மாருதி கங்கப்பா கேவரி |  |
| 1989 | சாமா பீமா கடகே | இந்திய தேசிய காங்கிரஸ் |
| 1994 |  |  |
| 1999 |  |  |
| 2004 | பீமப்பா சென்னப்பா சரிகர் | ஐக்கிய ஜனதா தளம் |
| 2008 | துரியோதன் மகாலிங்கப்பா ஐகொளெ | பாரதிய ஜனதா கட்சி |
| 2013 |  |  |
| 2018 |  |  |
| 2023 | } |  |
# மாதாரி


**மாதாரி** (*Madhari*) எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர்.  

இச்சமூகத்தினர் அருந்ததியர் சமூகத்தின் ஒரு பிரிவினராக கருதப்படுகின்றனர்.  
தமிழகத்தில் மாதாரிகள் தமிழ், தெலுங்கு , கன்னடம் ஆகிய மொழிகளைப் பேசும் மக்களாக வாழ்ந்து வருகின்றனர்.  
தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் உள்ளனர்.  
## சொற்பிறப்பு
ஆந்திராவில் மாதிகா என்று ஓர் இனம் உண்டு . அந்த இனம் தமிழகத்திற்கு வந்தபோது மாதிகா என்ற சொல்லானது மருவி மாதாரி என்று அழைக்கப்படுவதாகக் கூறுகின்றனர்.  

## மாதாரி உட்பிரிவுகள்
தெலுங்கு பேசும் மாதாரிகள் தாங்களை கொல்ல மாதாரி , தொட்டிய மாதாரி, வடுக மாதாரி என்றும் கன்னடம் பேசும்  
மாதாரிகள் தங்களை அனுப்ப மாதாரி , மொரசுமாதாரி என்றும் அழைத்துக்கொள்கின்றனர். கொங்கு மாதாரிகள் மட்டும் தமிழ் பேசுபவர்கள் . இவர்களைப்பற்றிய ஆதாரங்கள் மிகவும் குறைவாகும்.  
## தொழில்
இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
# விடுதலை பகுதி 1



**விடுதலை பாகம் - 1** (ஆங்கிலத்தில்:Viduthalai Part 1) என்பது மார்ச்சு 31, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும். இத்திரைப்படத்தை வெற்றிமாறன் எழுதி இயக்கியுள்ளார். ஆர் எஸ் இன்போடெர்மன்ட் நிறுவனத்தின் எல்ரெட் குமார் தயாரித்துள்ளார். இத்திரைப்படத்தில் சூரி மற்றும் விஜய் சேதுபதி முதன்மைக் கதாபாத்திரத்தில் நடித்துள்ளனர் . இப்படத்திர்க்கு இளையராஜா இசையமைத்து, வேல்ராஜ் ஒளிப்பதிவு செய்துள்ளார். இத்திரைப்படம் எழுத்தாளர் ஜெயமோகனின் துணைவன் என்கிற சிறுகதையை மையமாக வைத்து உருவாக்கப்பட்டுள்ளது.  

## நடிகர்கள்

## ஒலிப்பதிவு

இத்திரைப்படத்திற்க்கு இசையமைப்பாளரான இசைஞானி இளையராஜா இசை அமைத்துள்ளார். இத்திரைப்பட இசை உரிமையத்தை சோனி மியூசிக் இந்தியா நிறுவனம் வாங்கியது . "ஒன்னோட நடந்தா" என்ற தலைப்பிலான முதல் தனிப்பாடல் பிப்ரவரி 8, 2023 அன்று வெளியிடப்பட்டது.
# கோபி பராத்தா


**கோபி பராத்தா** (*Gobi paratha*) பராத்தா அல்லது (தட்டையான ரொட்டி), இந்திய துணைக்கண்டத்தில் இருந்து உருவானது. இது சுவையான காலிஃபிளவர் மற்றும் காய்கறிகளால் நிரப்பப்படுகிறது.  

## தயாரிப்பு
காலிஃபிளவர், சீரகம், இஞ்சி, மஞ்சள் தூள் போன்ற மசாலாப் பொருட்களின் கலவைகளை தயாரித்து, உருட்டப்பட்ட மாவில் இக்கலவைகள் வைக்கப்பட்டு, ஒரு பந்தாக மடித்து, மீண்டும் உருட்டப்படுகிறது. பராத்தா அடுப்பில் சமைக்கப்படுகிறது.  

கோபி பராத்தா பெரும்பாலும் பச்சடி (ராய்தா) உடன் உண்ணப்படுகிறது.
# இக்தியார்னிஸ்


**இக்தியார்னிஸ்** ("மீன் பறவை" என்று பொருள்படும், இதன் மீன் போன்ற முதுகெலும்புகளால் ) என்பது வட அமெரிக்காவில் பிற்கால கிரீத்தேசியக் காலத்திலிருந்து அழிந்துபோன பல் கடற்பறவையான ஆர்னிதுரானின் போன்ற பேரினமாகும். இவற்றின் புதைபடிவ எச்சங்கள் ஆல்பர்ட்டா, அலபாமா, கன்சாஸ் ( கிரீன்ஹார்ன் சுண்ணக்கல் ), நியூ மெக்ஸிகோ, சஸ்காட்செவன், டெக்சாஸ் ஆகிய பகுதிகளில் கிடைத்த சுண்ணாம்பு கற்களிலிருந்து அறியப்படுகின்றன. அவை சுமார் 95-83.5 மில்லியன் ஆண்டுகளுக்கு முன்பு, காம்பானியன் யுகங்களில் டுரோனியன் காலத்திய அடுக்குகளில் காணப்படுகின்ற.  

பறவைகளின் பரிணாமத்தை வெளிச்சம் போட்டுக் காட்டுவதில் *இக்தியார்னிஸ்* வரலாற்று முக்கியத்துவம் வாய்ந்ததாக உள்ளது. பற்கள் கொண்ட வரலாற்றுக்கு முந்தைய முதல் பறவை இதுவாகும். மேலும் சார்லசு டார்வின் பரிணாமக் கோட்பாட்டின் ஆரம்ப ஆண்டுகளில் இதன் முக்கியத்துவத்தைக் குறிப்பிட்டார்.  

## விளக்கம்
இப் பறவைகள் நன்றாகப் பறக்கக் கூடியதாக இருந்திருக்கவேண்டும். இதன் தாடையில் பற்கள் தனித்தனிக் குழிகளில் இருந்தன. மேல் மற்றும் கீழ் தாடைகளின் நடுப்பகுதியில் மட்டுமே பற்கள் இருந்தன. தாடை நுனிகளில் பற்கள் இல்லாமல் அலகாக இருந்தது. இப்போதுள்ள பறவைகளுக்கிருப்பது போல இவற்றின் மார்பெலும்பு படகு வடிவுள்ளதாக உள்ளது. அதன் நடுவில் மார்பலும்புப் பகுதி நன்றாக வளர்ந்திருந்தது. சிறகெலும்பும் பறப்பதற்கு ஏற்றவாறு அமைந்திருந்தது. இது இப்போதுள்ள புறாக்களைப்போல இருந்திருக்கலாம்.
# உருத்திரவர்மன்


**உருத்திரவர்மன்** (ஆங்கிலம்: *Rudravarman*; , ) என்பவர் கெமர் பேரரசின் (*Khmer Empire*) முன்னோடியான பூனான் இராச்சியத்தின் (*Kingdom of Funan*) கடைசி அரசர் ஆவார்.  

இவர் செயவர்மன் கவுந்தினியா (*Jayavarman Kaundinya*) மன்னருக்கும்; அவரின் துணைவியார்களில் ஒருவருக்கும் பிறந்த மூத்த மகன் உருத்திரவர்மன். இவரின் தாயார் அரச வம்சாவளியைச் சேர்ந்தவர் அல்ல. பாரம்பரிய வழியில் ஆட்சி செய்ய உருத்திரவர்மனுக்கு உரிமை இல்லை.  

## பொது

அவரின் தந்தை செயவர்மன் கவுந்தினியாவின் மரணத்திற்குப் பிறகு, கி.பி. 514-இல், அரியணையில் அமர வேண்டிய தன் சகோதரரான இளவரசர் குணவர்மனைக் (*Prince Gunavarman*) கொன்றார். இளவரசர் குணவர்மன் இராணி பிரபாவதிக்குப் பிறந்தவர்.  

குணவர்மனின் தாயாரின் இயற்பெயர் அக்கா கெசி (*Akka Hesy*); அரசப் பெயர் இராணி பிரியா நியாங் கோல் பிரபாவதி (*Preah Neang Kol Praphavati*); சுருக்கமாக இராணி குலபிரபாவதி (*Queen Kulaprabhavati*). கி.பி. 517- வரையில் உருத்திரவர்மன் தன் மாற்றாந்தாய் இராணி குலபிரபாவதியுடன் அதிகாரப் போராட்டத்தில் ஈடுபட்டு வந்தார். இராணி குலபிரபாவதி, உருத்திரவர்மனின் எதிர்ப்பாளர்களால் ஆதரிக்கப்பட்டு வந்தார்.  

### வியாதபுர நகரம்

உருத்திரவர்மனின் தவறான ஆட்சியின் காரணமாக, 6-ஆம் நூற்றாண்டின் இரண்டாம் பாதியில் பூனான் இராச்சியம் வீழ்ச்சியடையும் வரையில், பூனான் இராச்சியம் கொந்தளிப்பு நிலையில் இருந்தது.  

கி.பி. 517, 519, 520, 530, 535, 539-ஆம் ஆண்டுகளில் சீனாவிற்கு தன் தூதர்களை உருத்திரவர்மன் அனுப்பினார். சே யுன் பாவோ (*Che Yun Pao*) எனும் இறையாண்மை துறவியைப் பூனானுக்கு அனுப்ப சீனப் பேரரசர் லியாங் ஊ (*King Leang Ou*) ஒப்புக்கொண்டால், அவருக்கு புத்தரின் முடியைக் கொடுக்கவும் முன்வந்தார்.  

உருத்திரவர்மன் வியாதபுர நகரத்தில் (*Vyathapura*) இருந்து ஆட்சி செய்ததாகத் தொடக்கக்காலச் சீன ஆவணங்கள் விவரிக்கின்றன. தி இன் பாவோ (*Te Yunpao*) எனும் சீனப் பாதிரியார், புத்தரின் தலை முடியைச் சீனாவுக்கு எடுத்துச் செல்ல பூனானுக்கு வந்தார் என்றும் பதிவு செய்துள்ளன.  

### உருத்திரோசரம்

கி.பி. 515-ஆம் ஆண்டு உருத்திரவர்மன் சீன மன்னருக்கு அன்பளிப்புகள் அனுப்பினார். அவற்றில் கிளிங்கன் சிக் பள்ளியில் (*Klingon Sik School*) இருந்து மணம் மிக்க மரத்தால் செய்யப்பட்ட ஒரு சிலையையும் சீன மன்னருக்கு அனுப்பினார். உருத்திரவர்மன் காலத்தில் பௌத்தம் அரச மதமாக இருந்தது. இருப்பினும் இந்து மதம் வலுவான செல்வாக்கைத் தக்க வைத்துக் கொண்டது.  

கி.பி 551-ஆம் ஆண்டு கே. 54 கல்வெட்டின் படி, உருத்திரவர்மன் ஆட்சியின் போது, சிவலிங்கக் கல் (*Shivalinga Stone*) மற்றும் உருத்திரோசரம் (*Rutrosram*) எனும் துறவிகள் மண்டபம் கட்டப்பட்டதாக அறிய முடிகிறது. அத்துடன் விளாவினர் (*Vilavinay*) என்ற துறவியால் சிவலிங்க நினைவுச்சின்னமும் கட்டப்பட்டதாக அந்தக் கல்வெட்டு கூறுகின்றது.
# யமகணமரடி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | சதீஷ் லட்சுமணராவ் ஜாரக்கிஹோலி | இந்திய தேசிய காங்கிரஸ் |
| 2013 |  |  |
| 2018 |  |  |
| 2023 | } |  |
# அம்மி கல்லு



**அம்மி கல்லு அல்லது படான்** (Batan (stone)) என்பது தென் அமெரிக்க, ஆண்டியன் மற்றும் இந்திய உணவு வகைகளில் பல்வேறு வகையான உணவுகளை பதப்படுத்தப் பயன்படும் ஒரு சமையலறை பாத்திரமாகும். இது ஒரு தட்டையான கல் மற்றும் "உனா" என்று அழைக்கப்படும் ஒரு அரைக்கும் கல் உள்ளது. உனா இரண்டு கைகளிலும் பிடிக்கப்பட்டு, அம்மி கல்லில் உள்ள உணவின் மீது அசைக்கப்படுகிறது. விரும்பிய செயல்முறையைப் பொறுத்து, உனாவின் எடை சற்று பின்வாங்கப்படும், தளர்த்தப்பட வேண்டும் அல்லது அழுத்தப்படும். ராக்கிங் இயக்கங்களும் செயல்முறையைப் பொறுத்து மாறுபடும். அரைப்பது உலர்ந்த அல்லது தண்ணீர் அல்லது எண்ணெயுடன் செய்யப்படுகிறது.  

## தென் அமெரிக்கா
தென் அமெரிக்காவில் ச்பானியர்களின் வருகைக்கு முன்பிருந்தே அம்மி கல் பயன்படுத்தப்பட்டது. ஆண்டியன் குடும்பங்களில், கிராமம் மற்றும் நகர்ப்புறங்களில் இந்த முறையில் பலவிதமான உணவுகள் தயாரிக்கப்படுகின்றன. சட்னி தயாரிப்பதற்கு இது மிகவும் முக்கியமான பயன்பாடாகும். பல பொலிவியர்கள், பெருவியர்கள், ஈக்வடோரியர்கள் மற்றும் கொலம்பியர்களுக்கு ஒரு பிளெண்டரில் செய்வது ஒரே மாதிரியாக இருக்காது.  

தானியங்களை உமி செய்யவும், அதன் ஆல்கலாய்டில் சபோனின் செடியில் இருந்து கினோவா கழுவவும், தானியங்களை அரைக்கவும், பபாலிசா எனும் பூவை நசுக்கவும் மற்றும் சிறிய அளவிலான மாவு தயாரிக்கவும் இது பயன்படுகிறது.  

## இந்தியா
இது இந்தியாவில் அதிக எண்ணிக்கையிலான குடும்பங்களிலும் பயன்படுத்தப்படுகிறது. இது இந்தி மொழியில் "'சில்-பட்டா'" என்றும், *சில்* என்பது தட்டையான கல்லையும், *பட்டா* என்பது உருளை அரைக்கும் கல்லையும் குறிக்கிறது. நேபாளத்தில், இது "சிலாடோ-லோகோரோ" என்று அழைக்கப்படுகிறது. இது மராத்தியில்*பட-வர்வந்த* என்று அழைக்கப்படுகிறது மற்றும் மகாராஷ்டிரா மாநிலத்தில் பயன்படுத்தப்படுகிறது. இது தமிழ் மொழியில் மற்றும் மலையாளத்தில்*அம்மி கல்லு* என்று அழைக்கப்படுகிறது. இது பெங்காலி மொழியில் *"சில் நோரா** என அறியப்படுகிறது. அடிப்படையில் மேற்கு வங்காளத்தில் கிட்டத்தட்ட ஒவ்வொரு வீட்டிலும் பயன்படுத்தப்படுகிறது. ஒடிசாவில், இது *சிலா புவா'' என்று அழைக்கப்படுகிறது. அங்கு இது பாரம்பரிய ஒடியா இந்து திருமணங்கள் மற்றும் [[ராஜா (பண்டிகை)|ராஜா] ஆகியவற்றின் போது பூ தேவி அல்லது தாய் பூமியாக திருவிழாவில் வணங்கப்படுகிறது. இது பாரம்பரியமாக தமிழ்நாடு மற்றும் கேரளா மாநிலங்களில் மசாலா மற்றும் பருப்புகளை அரைக்கப் பயன்படுகிறது. இந்த அரைக்கும் கற்கள் முதன்மையாக சட்னி மற்றும் மசாலா கலவைகள் தயாரிப்பதற்கும், தோசைகள், வடை அல்லது பப்படம் தயாரிப்பில் ஊறவைத்த பருப்பை அரைப்பது உட்பட சமையலுக்கும் அவ்வப்போது பயன்படுத்துவதற்கும் பயன்படுத்தப்படுகிறது.
# உக்கேரி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | மலகௌடா புனகௌடா பாட்டீல் | இந்திய தேசிய காங்கிரஸ் |
| சம்பாபாய் பிராஜி போகலே |  |  |
| 1962 | சதிகௌடா சதகௌடா பாட்டீல் |  |
| 1967 | அப்பண்ணகௌடா |  |
| 1972 | விருபாக்சப்பா பசப்பா நூலி | ஸ்தாபன காங்கிரஸ் |
| 1978 | சிவயோகி சிவலிங்கப்பா மகாஜன்செட்டி | இந்திரா காங்கிரஸ் |
| 1983 | அலகௌட் பசபிரபு தேசாய் | இந்திய தேசிய காங்கிரஸ் |
| 1985 | விஸ்வநாத் மல்லப்பா கத்தி | ஜனதா கட்சி |
| 1985 | உமேஷ் விஸ்வநாத் கத்தி |  |
| 1989 | ஜனதா தளம் |  |
| 1994 |  |  |
| 1999 | ஐக்கிய ஜனதா தளம் |  |
| 2004 | சசிகாந்த் அக்கப்பி நாயக் | பாரதிய ஜனதா கட்சி |
| 2008 | உமேஷ் விஸ்வநாத் கத்தி | மதச்சார்பற்ற ஜனதா தளம் |
| 2013 | பாரதிய ஜனதா கட்சி |  |
| 2018 |  |  |
| 2023 | நிகில் உமேஷ் கத்தி | } |
**குறிப்பு**
# தேகீங் பட்காய் திருவிழா



**தேகீங் பட்காய் திருவிழா** (*Dihing Patkai Festival*) என்பது அசாமின் தின்சுகியா மாவட்டத்தில் உள்ள லேகாபானி எனும் இடத்தில் வருடத்திற்கு ஒருமுறை நடைபெறும் திருவிழாவாகும். கம்பீரமான பட்கை மலைகள் மற்றும் குறும்புத்தனமான டிகிங் நதி ஆகியவற்றின் பெயரால் இவ்விழா அழைக்கப்படுகிறது. இது அசாம் அரசாங்கத்தால் ஏற்பாடு செய்யப்பட்டு, சுற்றுலாப் பயணிகளுக்கு வேடிக்கை மற்றும் விருந்துக்கான எல்லையற்ற வாய்ப்புகளை வழங்குகிறது.  

இந்த விழா முதன்முதலில் டிசம்பர் 2002 ஆம் ஆண்டு தொடங்கப்பட்டது. அப்போதைய இந்திய குடியரசுத் தலைவர் ஆ. ப. ஜெ. அப்துல் கலாம் சிறப்பு விருந்தினராக கலந்து கொண்டார்.  

## நிகழ்வுகள்

திருவிழாவில் பழங்குடி அசாமிய சமூக கண்காட்சிகள், தேயிலை பாரம்பரிய சுற்றுப்பயணங்கள், கோல்ஃப், சாகச விளையாட்டு மற்றும் வனவிலங்கு இன்ப பயணம் ஆகியவை அடங்கும். திருவிழாவின் மற்றொரு ஈர்ப்பு என்னவென்றால், இது 2வது உலகப் போரின் கல்லறைகளுக்கு ஒரு பயணத்தை வழங்குகிறது. ஒரு காலத்தில் மியான்மரின் பொன் நிலத்திற்கு செல்லும் பாதையாக இருந்த ச்டில்வெல் சாலைக்கு ஒரு பயணத்திற்கும் இது ஏற்பாடு செய்கிறது. பார்வையாளர்கள் யானை சவாரிக்கு செல்லவும், காட்டுப்பகுதிக்குள் செல்லும் பாதையை தேர்வு செய்யவும் முடியும். இந்த நாட்களில் உணவு திருவிழா, கைவினை கண்காட்சி மற்றும் கலாச்சார விழாக்கள் பார்வையாளர்களுக்காக நடத்தப்படுகின்றன. இந்த திருவிழாவில் ஆங்லிங், கயாக்கிங் மற்றும் பாராசெயிலிங் போன்ற பலவிதமான சாகச விளையாட்டுகளை வழங்குகிறது. தேயிலை தோட்டங்கள் மற்றும் டிக்பாய் எண்ணெய் வயல்களுக்கான பயணங்களும் திருவிழாவின் ஒரு பகுதியாகும்.  

## கேலரி

## மேலும் பார்க்கவும்
- பட்கை மலைகள்
# சாத்ரா (மகாராசுடிரா)



**சாத்ரா** (*Jatra*) என்பது இந்திய மாநிலமான மகாராசுடிரா மாநிலத்தில் அதிக எண்ணிக்கையிலான கிராமங்களில் ஜனவரி முதல் மே மாதங்களில் நடைபெறும் வருடாந்திர திருவிழாக்கள். இவை கிராம இந்து தெய்வம் (கிராம் தேவ்தா) அல்லது உள்ளூர் சூபித்துவ கல்லறை அல்லது (*தர்கா*) அல்லது "பிர் (சூஃபிசம்)" நினைவாக இருக்கலாம். சில சந்தர்ப்பங்களில், கல்லறையில் உள்ள புனித மனிதர் இந்துக்கள் மற்றும் முசுலிம்களால் வெவ்வேறு பெயர்களில் வணங்கப்படுகிறார். மத அவதானிப்புகளைத் தவிர, கொண்டாட்டங்களில் காளை வண்டிப் பந்தயம், கபடி, மல்யுத்தப் போட்டிகள், ஒரு கண்காட்சி மற்றும் பயண நடனக் குழுக்கள் மூலம் லாவணி/தமாசா நிகழ்ச்சி போன்ற பொழுதுபோக்கு அடங்கும். பல குடும்பங்கள் இந்த காலகட்டத்தில் மட்டுமே இறைச்சி தயாரிப்புகளை சாப்பிடுகின்றனர். சில கிராமங்களில், பெண்களுக்கு சமையல் மற்றும் பிற வீட்டு வேலைகளில் இருந்து அவர்களின் ஆண்களால் ஓய்வு கொடுக்கப்படுகிறது.  

## மேலும் பார்க்கவும்
- சாத்ரா
# செயவர்மன் கௌதின்யன்


**செயவர்மன் கௌதின்யன்** (ஆங்கிலம்: *Kauṇḍinya Jayavarman*; ) என்பவர் கெமர் பேரரசின் (*Khmer Empire*) முன்னோடியான பூனான் இராச்சியத்தின் (*Kingdom of Funan*) அரசர் ஆவார்.  
இவர் பூனான் அரசை கி.பி. 484-ஆம் ஆண்டில் இருந்து கி.பி. 514-ஆம் ஆண்டு வரை ஆட்சி செய்தவர்.  

இவருடைய ஆட்சிக் காலத்தில் சைவ சமயம் செல்வாக்கு பெற்று இருந்ததாக அறியப்படுகிறது. செயவர்மன் கௌதின்யன் கி.பி. 514-ஆம் ஆண்டில் காலமானார்.  

## வரலாறு

சீன வரலாற்றின் படி, சைவ சமயம் செல்வாக்கு பெற்ற ஒரு செழிப்பான இராச்சியத்தை செயவர்மன் கௌதின்யன் ஆட்சி செய்தார். அதே நேரத்தில் மற்ற மதங்களும் அவரின் இராச்சியத்தில் சமமாக அனுமதிக்கப்பட்டன. அவரின் மனைவி இராணி குலபிரபாவதி (*Queen Kulaprabhavati*) வைணவ சமயத்திற்கு (*Vaishnavism*) அடித்தளம் அமைத்தவர் என்றும் ஒரு கல்வெட்டில் பதிவு செய்யப்பட்டு உள்ளது.  

செயவர்மன் கௌதின்யனின் ஆட்சியில் பௌத்தம் நன்கு பேணப்பட்டது. கி.பி. 484-ஆம் ஆண்டில் இராணுவ உதவிக்காக சீனாவில் உள்ள தெற்கு குய் பேரரசர் ஊவு (*Emperor Wu of Southern Qi*) என்பவருக்கு செயவர்மன் கௌதின்யன் எழுதிய கடிதத்தில் இது நிரூபிக்கப்பட்டுள்ளது.  

### லாம் ஆப் இராச்சியம்m

அந்தக் கடிதம் மத்திய வியட்நாமில் உள்ள லாம் ஆப் இராச்சியத்திற்கு (*Kingdom of Lam Ap of Central Vietnam*) எதிராக எழுதப்பட்டது. லாம் ஆப் இராச்சியம், பூனான் நாட்டின் வணிகக் கப்பல்களைக் கொள்ளையடித்த குற்றங்கள்; அந்தக் கடிதத்தில் விவரிக்கப்பட்டு உள்ளன. நாகசேனா (*Nagasena*) (சீனம்: 那伽仙) என்ற புத்த துறவியால் அந்தக் கடிதம் பேரரசர் ஊவுவிடம் வழங்கப்பட்டது.  

கி.பி. 503-இல் மந்திரசேனா (*Mandrasena*) எனும் புத்த துறவியையும்; கி.பி. 508-இல் சங்கபாலர் (*Sanghapala*) எனும் புத்த துறவியையும்; செயவர்மன் கௌதின்யன் சீனாவிற்கு அனுப்பி உள்ளார். மேலும் கி.பி. 511-ஆம் ஆண்டிலும் மற்றும் அவர் இறந்த கி.பி. 514-ஆம் ஆண்டிலும் மேலும் இரண்டு தூதுவர்களைச் சீனாவிற்கு அனுப்பி உள்ளார்.  

### கல்வெட்டு கே. 40

கல்வெட்டு கே. 40 (*Inscription K. 40*); அரியணையில் அமர வேண்டிய தன் சகோதரரான இளவரசர் குணவர்மனை (*Prince Gunavarman*) உருத்திரவர்மன் கொன்றார் என்று குறிப்பிட்டுள்ளது.  

அத்துடன் தன் மாற்றாந்தாய் இராணி குலபிரபாவதியுடன் அதிகாரப் போராட்டத்தில் ஈடுபட்டு வந்தார் என்றும்; இராணி குலபிரபாவதி, உருத்திரவர்மனின் எதிர்ப்பாளர்களால் ஆதரிக்கப்பட்டு வந்தார் என்றும்; குறிப்பிடப்பட்டுள்ளது.
# சந்தனி பத்வா

**சந்தனி பத்வா அல்லது சண்டி பட்வோ** (*Chandani Padva or Chandi Padvo*) என்பது குசராத் மாநிலத்தின் சூரத் பகுதியில் வசிக்கும் மக்கள் சாப்பிடும் பிரபலமான உள்ளூர் வகை இனிப்பு ஆகும். இந்து நாட்காட்டியின் கடைசி பௌர்ணமி நாளான சரத் பூர்ணிமாவுக்கு அடுத்த நாள் பண்டிகை வருகிறது. 2017 ஆம் ஆண்டு அக்டோபர் மாதம் 6 ஆம் தேதி மற்றும் 2020 ஆம் ஆண்டு நவம்பர் மாதம் 1 ஆம் தேதி மக்கள் பொதுவாக மொட்டை மாடியில் நண்பர்கள் மற்றும் குடும்பத்தினருடன் கூடி சுவையான கரி மற்றும் இந்த இனிப்பை ரசித்து மகிழ்கின்றனர்.  
சூரத் காரி என்றும் இந்த இனிப்பு அழைக்கப்படுகிறது.  

## தயாரிப்பு

இந்த உணவு வெண்ணெய், பால் ஆகியவற்றிலிருந்து தயாரிக்கப்படுகிறது. இது பொதுவாக மாவு, நெய் மற்றும் சர்க்கரை சேர்த்து தயாரிக்கப்படுகிறது. முக்கியமாக இந்த இனிப்பு உணவு, சாந்தனி பத்வா பண்டிகையின் மங்களகரமான சந்தர்ப்பத்தில் சாப்பிடுவதற்காக, இனிப்பு நிரப்புதலுடன் வட்ட வடிவில் தயாரிக்கப்படுகிறது.  

இது பாதாம்-எலச்சி, கலப்பு உலர் பழங்கள், நெய், பிஸ்தா மற்றும் மாவு போன்ற பல வகைகளிலும் சுவைகளிலும் கிடைக்கிறது.  

## வரலாறு
### ஆற்றல் பட்டை
சுதந்திரப் போராட்ட வீரர்களுக்கு கூடுதல் பலத்தை வழங்குவதற்காக தாத்யா தோப்பேயின் சமையல்காரர்களால் காரி தயாரிக்கப்பட்டது. இருப்பினும், அசிங்கமான சந்தர்ப்பங்களில், குறிப்பாக சில சாதியினரால் இறந்தவர்களின் ஆன்மா சாந்தியடைய சுடுகாட்டில் உட்கொள்ளத் தொடங்கியது.  
"தூத்பாக், லட்டு மற்றும் மைசூர் போன்ற சில இனிப்புகள் இறந்தவர்களின் ஆத்மா சாந்தியடையச் செய்யப்படுகின்றன. காரியும் அத்தகைய இனிப்புகளில் ஒன்றாகும்" என்று உள்ளூர்வாசி கிஷோர் வான்காவாலா கூறினார்.  
"சுர்திகள்" தங்கள் அன்பானவர்களுக்கு காரி அனுப்புவது ஒரு வழக்கம்.
# ஜெனெட் ரோசிதா யங்


**ஜெனெட் ரோசிதா யங்** (*Jeannette Rosita Young*) (பிறப்பு 1963) என்பவர் ஆத்திரேலிய மருத்துவர் மற்றும் குயின்ஸ்லாந்து மாநிலத்தின் தற்போதைய ஆளுநர் ஆவார். இவர் ஆளுநராகப் பதவியேற்பதற்கு முன், 2005 முதல் 2021 வரை குயின்ஸ்லாந்தின் தலைமை சுகாதார அதிகாரியாக இருந்தார்.  

## பணி
யங் 1963-ல் நியூ சவுத் வேல்ஸின் சிட்னியில் பிறந்தார். இவர் தூய ஐவ்ஸ் மேல்நிலைப் பள்ளியில் கல்வி பயின்றார், சிட்னி பல்கலைக்கழகத்தில் இவர் 1980-ல் மருத்துவப் பட்டம் பெற்றார். இவர், தான் படித்த மருத்துவக் கல்லூரி மருத்துவமனையில் சூலை 1992-ல் மருத்துவ நிர்வாகத்திற்குச் செல்வதற்கு முன்பு சிறிது காலம் 1986 முதல் சிட்னியின் வெஸ்ட்மீட் மருத்துவமனையில் மருத்துவராகத் தனது தொழில்முறை வாழ்க்கையைத் தொடங்கினார்.  

திசம்பர் 1994-ல், ராக்ஹாம்ப்டன் மருத்துவமனையில் மருத்துவ சேவைகள் இயக்குநராக நியமிக்கப்பட்டதைத் தொடர்ந்து குயின்ஸ்லாந்திற்கு சென்றார். ஏப்ரல் 1995-ல், யங் மேக்குயுரி பல்கலைக்கழகத்தில் முதுகலை வணிக மேலாண்மை பட்டம் பெற்றார். பின்னர் யங் சனவரி 1999-ல் பிரிஸ்பேனின் இளவரசி அலெக்ஸாண்ட்ரா மருத்துவமனையின் மருத்துவ சேவைகளின் நிர்வாக இயக்குநராகப் பொறுப்பேற்றார்.  

2005ஆம் ஆண்டு ஆகத்து 17ஆம் நாள் யங் குயின்ஸ்லாந்தின் தலைமை சுகாதார அதிகாரியாக நியமிக்கப்பட்டார். இவரது பணி 2020-ல் கோவிட் பெருந்தொற்றின் போது சிறப்பாக செயல்பட்டதன் மூலம் முக்கியத்துவம் பெற்றார். நோய் தொடர்பாக பல செய்தியாளர் சந்திப்புகளை நடத்தினார். இவர் பல மரண அச்சுறுத்தல்களைப் பெற்றதால், செப்டம்பர் 2020-ல் காவல்துறைப் பாதுகாப்பில் இருந்தார்.  

2021ஆம் ஆண்டு சூன் 21 நாளன்று, குயின்ஸ்லாந்தின் 27வது ஆளுநராக யங் பதவியேற்பார் என்று பிரீமியர் அன்னாஸ்டாசியா பலாஸ்சுக் அறிவித்தார். அப்போதைய ஆளுநர் பால் டி ஜெர்சி சூலை 2021-ல் ஓய்வு பெறவிருந்தார், ஆனால் கோவிட்-19 பெருந்தொற்று தடுப்பூசி செலுத்துவதில் யங் கவனம் செலுத்தும் வகையில் இவரது தலைமை சுகாதார அதிகாரி பதவிக்காலம் நவம்பர் வரை நீட்டிக்கப்பட்டது.
# லாவண்யா நல்லி


**லாவண்யா நல்லி,** இந்தியாவின் தமிழ்நாட்டைச் சேர்ந்த வணிக நிர்வாகியும், தொழிலதிபருமாவார். தற்போது இவரது குடும்ப வணிக நிறுவனமான நல்லி குழும நிறுவனங்களின் துணைத் தலைவராக இருந்து வருகிறார். இந்த குழுமம், பெண்கள் புடவைகள் மற்றும் உடைகளைத் தயாரித்து சில்லறை விற்பனை செய்யும் வர்த்தக கடைகளை நிர்வகித்து வருகிறது. நிபுணத்துவம் பெற்றது..  

## கல்வி
லாவண்யா, சென்னையில் உள்ள அண்ணா பல்கலைக்கழகத்தில் கணினி அறிவியலில் பொறியியல் பட்டம் பெற்றுள்ளார் மேலும்  ஹார்வர்ட் வணிகப் பள்ளியில் 2011 ஆம் ஆண்டில் முதுநிலை வணிக மேலாண்மை பட்டமும் பெற்றுள்ளார்.  

## தொழில்
அண்ணா பல்கலைக் கழகத்தில் கணினி அறிவியலில் இளங்கலை மூன்றாம் ஆண்டு படித்துக் கொண்டிருந்த போது, ​​அதன் ஒரு பகுதியாக, நல்லி நிறுவனத்தின் விநியோகத்துறையில் மூன்று மாத காலமாக, பயிற்சி பெற்றுள்ளார். மேலும் விற்பனை, சந்தைப்படுத்தல் மற்றும் நுகர்வோர் துறைகளிலும் பணியாற்றியுள்ளார்.  தனது பட்டப்படிப்பை முடித்த பிறகு 2009 ஆம் ஆண்டு வரையிலும் நல்லி நிறுவனத்தில் யில் தொடர்ந்து நான்கு ஆண்டுகள் பணியாற்றியுள்ளார்,  

2009 ஆம் ஆண்டு முதல் 2011 ஆம் ஆண்டு வரை படிக்கச் சென்ற லாவண்யா, அங்கு அபய் கோதாரியை சந்தித்து காதலித்து, 2011 ஆம் ஆண்டில் அவரைத் திருமணம் செய்துகொண்டு தம்பதியராக சிகாகோவிற்கு குடிபெயர்ந்துள்ளார். இவரது கணவரான,கோதாரி பூஸ் ஹாமில்டன் நிறுவனத்திலும் லாவண்யா, மெக்கின்சி நிறுவனத்திலும் பணியில் சேர்ந்து வேலை செய்துள்ளனர். அந்நிறுவனத்தில் சேர்ந்து தலைசிறந்த ஐநூறு நிறுவனங்களின் தலைவர்களுக்கு உயர்மட்ட வளர்ச்சி மற்றும் லாபத்தை மேம்படுத்தும் முயற்சிகள், மாற்ற மேலாண்மை திட்டங்கள் மற்றும் பல வணிக உத்திகள் போன்றவற்றில் ஆலோசனை வழங்கும் குழுவில் பணிபுரிந்துள்ளார். அங்கு 2013 ஆம் ஆண்டு வரை பணிபுரிந்துள்ளார்.  

2014 ஆம் ஆண்டில், லாவண்யா தனது குடும்பத்தினருடன், இந்தியாவுக்குத் திரும்பி, இந்தியாவின் முன்னணி இணையதள ஆடை விற்பனை நிறுவனமான,மிந்த்ராவில் சேர்ந்து, வருவாய் மற்றும் விற்பனை பிரிவின் துணைத் தலைவராக பணியாற்றியுள்ளார். அவரது கணவர், சொந்தத் தொழில் நிறுவனத்தைத் தொடங்கி நடத்தி வந்துள்ளார்.
# சேர்க்கை நாள்



சம்மு மற்றும் காசுமீர் யூனியன் பிரதேசத்தில், மகாராஜா மகாராசா அரி சிங் கையொப்பமிட்ட 1947 ஆம் ஆண்டு அக்டோபர் 26 ஆம் தேதியை நினைவுகூரும் ஒரு பொது விடுமுறை நாள்.  

இந்நாள் இந்திய நாட்டின் உடன் இணைந்த நாள் ஆனதால் சேர்க்கை நாள் எனவும் சம்மு மற்றும் காசுமீர் மாநிலத்தில் அழைக்கப்படுகிறது. முதன் முதலாக 2020 ஆம் ஆண்டு சம்மு மற்றும் காசுமீர் மாநிலத்தில் அதிகாரப்பூர்வ பொது விடுமுறையாக மாறியது.  

அன்றைய விழாக்களில் பேரணிகள் நடத்துதல், பட்டாசுகள் வெடித்தல், இந்தியாவின் தேசிய கீதம் பாடுதல் மற்றும் இந்தியக் கொடியை உயர்த்துதல் ஆகியவை அடங்கும். சில பகுதிகளில், இந்து பண்டிகையான தீபாவளி போன்ற பண்டிகைகள் பெரிதாக இருக்கும்.  

சம்மு மற்றும் காசுமீர் பிரிவினைவாத தலைவரான சையது அலி கிலானி மற்றும் அனைத்து கட்சிகள் குரியத் மாநாட்டினை பின்பற்றுபவர்களால், "சேர்ப்பு நாள்" இந்தியாவின் "ஆக்கிரமிப்பு" மூலம் மனித உரிமை மீறல்கள் காரணமாக "கருப்பு தினமாக" அனுசரிக்கப்படுகிறது.  

## மேலும் பார்க்கவும்

- சர்ச்சை தொடர்பான காசுமீர், சம்முவில் அனுசரிப்புகள்</br>
1. சனவரி 19 - சம்மு காசுமீர் வெளியேறும் நாள்</br>  
2. பிப்ரவரி 5 - காசுமீர் ஒற்றுமை தினம்</br>  
3. சூலை 13 - காசுமீர் தியாகிகள் தினம்  
காசுமீர் தொடர்பான சில அமைப்புகளுக்கு கருப்பு நாள்</br>  
4. செப்டம்பர் 14 - தியாகிகள் தினம் (ஓரிகான்)</br>  
5. அக்டோபர் 22- சம்மு மற்றும் காசுமீர் கருப்பு தினம்  
(படையெடுப்பு நாள்)</br>  
6. அக்டோபர் 24 - ஆசாத் காசுமீர் தினம்</br>  
7. அக்டோபர் 26 - சம்மு காசுமீர் இணையும் நாள்  
மற்ற கருப்பு நாட்களும் குறிப்பிட்ட குழுக்களால்  
அனுசரிக்கப்பட்டது.  
- குடியரசு நாள்
- இந்தியாவின் விடுதலை நாள்
- காஷ்மீர் பிரச்சினை
- ஜம்மு காஷ்மீர் மறுசீரமைப்புச் சட்டம் 2019